Gawe artikel, netjies en korrek vir diegene wat nie geweet het nie of dalk al vergeet het van hoe daar geknoei is. Dit bly egter op die oppervlakte en totdat daar onder die bolaag gedelf is om te toon wie die onderduimse magspeletjies daaragter bedryf het, gaan ons nie weet
wie en wat daaragter sit en gesit het nie en waarteen ons onsself moet verskans nie. Sekerlik is die hoof aandadiges wat genoem word, nie die enigstes nie en dalk ook nie die groot aanstigters nie. Die duisternis van “in die geheim” bedek baie dinge.
“Ebbe Dommisse, die redakteur van Die Burger, het geskryf dat De Klerk ‘n mandaat vir magsdeling gekry het, nie vir meerderheisregering nie.
In die artikel op Praag word die voorafgaande mense en wat hulle na die tyd te sê gehad het, oa aangehaal. Die punt is dat ons “nee”-stemmers dit presies so VOOR die referendum gesien en gepropageer het, maar toe is ons uitgelag en as Neandertals gespot en ek het vandag familie wat nie met my wil praat nie omdat hulle die propaganda vir die “ja”-stem geglo het.
En toe is dit die skellers wat die land verlaat. En die klomp wat vandag nog teen die KP skinder: Hierdie was doerie tyd al een van die redes waarom die party gestig is. PW, die groot koeislagter van diskriminerende wette is gewaarsku dat hy is op ‘n pad wat hy dink hy kan stuit en hy sal dit nie kan doen nie. “Grondwetlike verandering is nie iets wat jy midde-in stuit nie. Die leier van die NP besef nie dat hierdie motor nie brieke het nie.” Hierdie woorde is ongeveer woordeliks wat dr. Ferdi Hartzenberg in die Volksraad gesê het. En as jy my nie glo nie, gaan lees die Hansards van 1982/83 en vergewis jouself.